Document ID: 32006R1201

KOMISIJAS REGULA (EK) Nr. 1201/2006
(2006. gada 8. augusts),
ar ko nosaka vērtēšanas koeficientus, ko izmanto, lai aprēķinātu cūku liemeņu tirgus cenu Kopienā 2006./2007. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1), un jo īpaši tās 4. panta 6. punktu,
tā kā:
(1)
Kopienas tirgus cena cūku liemeņiem, kā paredzēts Regulas (EEK) Nr. 2759/75 4. panta 2. punktā, ir jānosaka, katrā dalībvalstī reģistrētās cenas vērtējot ar koeficientiem, kas izsaka cūku kopskaita relatīvo daudzumu katrā no dalībvalstīm.
(2)
Šie koeficienti jānosaka, pamatojoties uz cūku skaitīšanas datiem, kas iegūti ik gadu decembra sākumā saskaņā ar Padomes 1993. gada 1. jūnija Direktīvu 92/23/EEK par statistikas pārskatiem, kas veicami attiecībā uz cūkkopību (2).
(3)
Ņemot vērā 2005. gada decembrī veiktās skaitīšanas rezultātus, 2006./2007. tirdzniecības gadam jānosaka jauni vērtēšanas koeficienti un jāatceļ Komisijas Regula (EK) Nr. 1358/2005 (3).
(4)
Tā kā 2006./2007. tirdzniecības gads sākas 2006. gada 1. jūlijā, minētā regula jāpiemēro no šā datuma.
(5)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2759/75 4. panta 2. punktā minētie vērtēšanas koeficienti ir noteikti šīs regulas pielikumā.
2. pants
Regulu (EK) Nr. 1358/2005 atceļ.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 8. augustā

Labels: 2
17
6